
[bookmark: _GoBack]Broj: 11-11-10061-5/26
Bihać, 23.9.2026. godine

Na osnovu člana 13. tačka a) Odluke Vlade Unsko-sanskog kantona o subvencioniranju dijela zakupnine stana ili kuće za višečlane porodice, broj: 03-02-44-1255/2026 od 15.9.2026. godine, Ministarstvo za građenje, prostorno uređenje i zaštitu okoliša Unsko-sanskog kantona raspisuje:

JAVNI POZIV
za subvencioniranje dijela zakupnine stana ili kuće za višečlane porodice 


I    PREDMET JAVNOG POZIVA
Predmet Javnog poziva je podnošenje prijava i utvrđivanje rang liste za subvencioniranje dijela zakupnine stana ili kuće za višečlane porodice u  iznosu 80% (osamdeset procenata) iznosa navedenog u ugovoru o zakupu stana ili kuće, mjesečno za period od 12 mjeseci,.

“Subvencioniranje” je odobravanje nepovratnih novčanih sredstava na ime subvencije zakupnine stana ili kuće za višečlane porodice, 
„Zakupnina“ je novčana naknada koju višečlane porodice, kao zakupci plaćaju osobi koja im iznajmljuje stan ili kuću (zakupodavcu), na ime korištenja stana ili kuće,
“Višečlane porodice” su porodice sa troje ili više djece do navršenih 18 godina života, odnosno do navršenih 27 godina života, pod uvjetom da se nalaze na redovnom školovanju i koje imaju prebivalište na području Unsko-sanskog kantona neprekidno u trajanju od najmanje jedne godine prije objave javnog poziva za subvencioniranje zakupnine stana ili kuće,
 “Član porodičnog domaćinstva” je bračni ili vanbračni partner, dijete rođeno u braku ili van braka i usvojenik ili druga osoba koju aplikant izdržava, pod uvjetom da sa istim živi u zajedničkom domaćinstvu u zadnje tri godine,
“Bračna zajednica” je zakonom uređena zajednica života žene i muškarca, u smislu člana 6. Porodičnog zakona Federacije Bosne i Hercegovine (“Službene novine Federacije BiH”, broj: 35/05, 41/05, 31/14 i 32/19),
“Vanbračna zajednica” je zajednica života žene i muškarca koji nisu u braku ili vanbračnoj zajednici sa drugom osobom, koja traje najmanje tri godine ili kraće ako je u njoj rođeno zajedničko dijete, u smislu člana 3. Porodičnog zakona Federacije Bosne i Hercegovine,
“Invalidnost” podrazumijeva procenat oštećenja organizma, odnosno kategoriju invalidnosti, a koji su utvrđeni u skladu sa odredbom člana 18.b Zakona o osnovama socijalne zaštite, zaštite civilnih žrtava rata i zaštite porodice sa djecom (“Službene novine Federacije BiH”, broj: 36/99, 54/04, 39/06, 14/09, 45/16, 40/18 i 16/23) i odredbama člana 39. Zakona o penzijskom i invalidskom osiguranju (“Službene novine Federacije BiH”, broj: 13/18, 93/19, 90/21, 19/22, 47/24, 19/25 i 6/26).


II UVJETI ZA SUBVENCIONIRANJE DIJELA ZAKUPNINE STANA ILI KUĆE ZA VIŠEČLANE PORODICE
Uvjeti koje aplikant za subvencioniranje dijela zakupnine stana ili kuće za višečlane porodice mora ispuniti su:
a) da ima troje ili više djece starosne dobi do navršenih 18 godina, odnosno do navršenih 27 godina života, ako se nalaze na redovnom školovanju u momentu podnošenja prijave i sa aplikantom živi u zajedničkom domaćinstvu u zadnje tri godine,
b) da je državljanin Bosne i Hercegovine,
c) [bookmark: _Hlk206418605]da ima prebivalište na području Unsko-sanskog kantona neprekidno u trajanju od najmanje jedne godine neprekidno prije podnošenja prijave,
d) da aplikant i njegov bračni/vanbračni partner nemaju na drugi način riješeno stambeno pitanje,
e) da aplikant i njegov bračni/vanbračni partner nisu bili vlasnici stana ili kuće koju su otuđili pravnim poslom,
f) da zakupodavac stana ili kuće nije roditelj, brat ili sestra aplikanta ili roditelj, brat ili sestra bračnog/vanbračnog partnera aplikanta,
g) da ima zaključen ugovor o zakupu stana ili kuće na području Unsko-sanskog kantona, ovjeren u Poreskoj upravi, zaključen prije podnošenja zahtjeva na period ne kraći od godinu dana,
h) da aplikant i njegov bračni ili vanbračni partner ne ostvaruju pravo na subvenciju, odnosno naknadu za zakupninu stana ili kuće po bilo kojem drugom osnovu na bilo kojem nivou vlasti u BiH
i) pravo na subvenciju ne može ostvariti aplikant koji živi i radi izvan teritorije Bosne i Hercegovine.


III KRITERIJI ZA BODOVANJE
Kriteriji za određivanje broja bodova i utvrđivanja reda prvenstva na rang listi su:

1. Broj djece
Broj bodova koji se dodjeljuje po osnovu kriterija broja djece je:
a) za troje djece ………………   …………………………………………...........................5 bodova
b) za četvrto i svako naredno dijete … ………………………………………….………po 5  bodova.

2. Visina redovnih primanja:
Broj bodova koji se dodjeljuje po osnovu kriterija redovnih primanja je:
a) redovna mjesečna primanja po članu domaćinstva do 400,00 KM ……………….…  30 bodova,
b) redovna mjesečna primanja po članu domaćinstva od 400,01 KM do 600,00 KM……25 bodova,
c) redovna mjesečna primanja po članu domaćinstva od 600,01 KM do 800,00 KM….    20 bodova,
d) redovna mjesečna primanja po članu domaćinstva od 800,01 KM do 1.000,00 KM…    15 bodova,
e) redovna mjesečna primanja po članu domaćinstva preko 1.000,00 KM……………….10 bodova.
Broj bodova koji se dodjeljuje po osnovu statusa zaposlenosti članova domaćinstva:
- za svakog punoljetnog člana domaćinstva koji se nalazi na evidenciji nezaposlenih ...............2  boda.

3. Stepen invaliditeta
a) Broj bodova koji se dodjeljuje po osnovu kriterija stepen invaliditeta u skladu sa odredbom člana 18.b Zakona o osnovama socijalne zaštite, zaštite civilnih žrtava rata i zaštite porodice sa djecom je: 
· [bookmark: _Hlk37102978]za lica sa invaliditetom sa 100% (sto posto) oštećenja organizma . . . ……….. . . . …10 bodova,
· [bookmark: _Hlk37102999]za lica sa invaliditetom sa 90% (devedeset posto) oštećenja organizma . ……………8 bodova.
b) Broj bodova koji se dodjeljuje po osnovu kriterija stepen invalidnosti u skladu sa odredbom člana 39. Zakona o penzijskom i invalidskom osiguranju je:
· za I kategoriju invalidnosti .. . . . . . …………..  . . . . . . . . . . . . . . . . . . . . . . . . . ….…10 bodova,
· za II kategoriju invalidnosti . . . . . . . . . . . . . . . . . . . . . .. . . . . . . . ……….……………8 bodova

4. Priznati status člana porodice šehida, poginulog ili nestalog borca ratnog vojnog invalida i demobilisanog borca
[bookmark: _Hlk236051718]Broj bodova koji se dodjeljuje po osnovu kriterija priznati status člana porodice šehida, poginulog ili nestalog borca, ratnog vojnog invalida i demobilisanog borca je:
a)   član porodice šehida, poginulog ili nestalog borca ...........................................................10 bodova, 
b)   član porodice ratnog vojnog invalida .................................................................................8 bodova,
c)   član porodice demobilisanog borca.........................................................................................4 boda

5. Visina zakupnine stana ili kuće iz ugovora o zakupu
Broj bodova koji se dodjeljuje po osnovu kriterija visina zakupnine stana ili kuće iz ugovora o zakupu je:
a) do 400,00 KM . . . . . . . . . . . . . . . .  . . . . . .  .  .. …………………………..……….…. 15 bodova,
b) od 400,01 KM do 600,00 KM . . . . . .  .  . …………………………..….. …….…...  deset bodova,
c) preko 600,00 KM . . . . . . . . . . . . . . . . . . . . . . ………………………………………... pet bodova.

Redoslijed na rang listi u slučaju jednakog broja bodova
U slučaju jednakog broja bodova, prednost na rang listi se daje aplikantu koji dolazi iz jedinice lokalne samouprave sa nižim Indeksom nivoa razvijenosti prema posljednjim objavljenim podacima Federalnog zavoda za programiranje razvoja.
U slučaju istog broja bodova po ovom osnovu, prednost na rang listi daje se aplikantu koji je dobio veći broj bodova prema redoslijedu kriterija iz tačke III Javnog poziva, a u slučaju istog broja bodova i po tom osnovu aplikanti se na rang listu upisuju po abecednom redu prezimena i imena.

IV DOKUMENTACIJA UZ PRIJAVU NA JAVNI POZIV
Uz prijavu na Javni poziv aplikant je dužan da dostavi sljedeću dokumentaciju:
a)  izvod iz matične knjige rođenih za djecu (kopija),
b)  uvjerenje o državljanstvu (kopija),
c)  uvjerenje Ministarstva unutrašnjih poslova Unsko-sanskog kantona o kretanju ne starije od 30 dana (original ili ovjerena kopija),
d)  uvjerenje nadležnog suda da aplikant i članovi njegovog porodičnog domaćinstva nisu vlasnici stana ili porodične kuće u mjestu rođenja na području Bosne i Hercegovine i u mjestu boravka na području Unsko-sanskog kantona ne starije od 30 dana (original ili ovjerena kopija),
e) [bookmark: _Hlk40189810] izjavu aplikanta ovjerenu kod nadležnog gradskog/općinskog organa ili notara, da on i članovi njegovog porodičnog domaćinstva nisu bili vlasnici stana ili kuće koju su otuđili pravnim poslom ne stariju od 30 dana (original ili ovjerena kopija),
f) izjavu aplikanta ovjerenu kod nadležnog gradskog/općinskog organa ili notara da zakupodavac stana ili kuće nije roditelj, brat ili sestra aplikanta ili roditelj, brat ili sestra bračnog partnera aplikanta ne stariju od 30 dana (original ili ovjerena kopija),
g) ugovor o zakupu stana ili kuće na području Unsko-sanskog kantona, ovjeren u Poreskoj upravi, zaključen do dana podnošenja zahtjeva na period ne kraći od godinu dana (original ili ovjerena kopija),
h) [bookmark: _Hlk240976511][bookmark: _Hlk240976412]ispravu nadležnog organa za kriterij iz tačke III podtačka 3. Javnog poziva (original ili ovjerena kopija),
i) ispravu nadležnog organa za kriterij iz tačke III podtačka 4. Javnog poziva (original ili ovjerena kopija),
j) izjava – kućna lista ne starija od 30 dana (original),
k) dokaz o visini stalnih izvora prihoda za sve punoljetne članove porodičnog domaćinstva (original ili ovjerena kopija): 
·  potvrda ili platna lista poslodavca o mjesečnim primanjima aplikanta i svih punoljetnih članova porodičnog domaćinstva,  
· ček od PIO penzije za posljedni mjesec, 
· za osobe koje imaju registrovanu samostalnu djelatnost: rješenje o registraciji obrta/srodne djelatnosti, obrazac 2002 o plaćenim doprinosima, za posljedni mjesec i GPD i SPR obrasci godišnje prijave za 2025. godinu,
l) [bookmark: _Hlk240008058]uvjerenje iz Poreske uprave za podnosioca prijave i punoljetne članove domaćinstva o dodatnim prihodima (original ili ovjerena kopija),
m)  uvjerenje službe za zapošljavanje za sve nezaposlene članove domaćinstva, a ukoliko se isti ne vode na evidenciji službe za zapošljavanje, uvjerenje iz ispostave poreske uprave za sve nezaposlene članove domaćinstva kao dokaz o statusu nezaposlenosti (original ili ovjerena kopija),
n) dokaz nadležne obrazovne ustanove o redovnom školovanju djeteta/djece (original),
o) dokaz o otvorenom transakcijskom računu u banci za aplikanta (kopija). 
[bookmark: _Hlk240977209]Navedenu dokumentaciju aplikant je dužan dostaviti složenu hronološkim redom, te čvrsto uvezanu. Pod čvrstim uvezom smatra se bilo koji uvez kojim se onemogućava odvajanje i zamjena dokumenata. 

V NAČIN DOSTAVLJANJA PRIJAVA
Obrazac prijave na Javni poziv za subvencioniranje dijela zakupnine stana ili kuće za višečlane porodice sa izjavama, može se preuzeti na web stranici Vlade Unsko-sanskog kantona www.vladausk.ba.
Popunjena prijava sa potrebnom dokumentacijom dostavlja se lično na protokol Vlade Unsko-sanskog kantona ili putem pošte na adresu: Ministarstvo za građenje, prostorno uređenje i zaštitu okoliša – Komisija za provođenje Javnog poziva za subvencioniranje dijela zakupnine stana ili kuće za višečlane porodice, ulica Alije Đerzeleza broj 2. Bihać, u koverti sa naznakom „Prijava na Javni poziv – NE OTVARATI“.
Javni poziv se objavljuje na oglasnoj ploči Vlade Unsko-sanskog kantona i web stranici Vlade Unsko-sanskog kantona www.vladausk.ba.
Javni poziv ostaje otvoren 30 dana od dana zadnje objave.
[bookmark: _Hlk236054149]Prijave dostavljene nakon proteka roka utvrđenog javnim pozivom komisija će odbaciti kao neblagovremene, prijave koje nisu dostavljene u skladu sa tačkom IV Javnog poziva komisija će odbaciti kao nepotpune/neuredne, dok će prijave kandidata koji ne ispunjavaju uvjete iz tačke II komisija odbiti.

VI NAČIN BODOVANJA I UTVRĐIVANJA RANG LISTE
Komisija vrši bodovanje prijava u skladu sa kriterijima utvrđenim u tački III Javnog poziva i utvrđuje nacrt rang liste aplikanata koji zadovoljavaju uvjete javnog poziva i aplikanata čije prijave su odbačene/odbijene, odnosno ne zadovoljavaju uvjete javnog poziva sa navođenjem razloga za odbacijavnje/odbijanje.
Nacrt rang liste se objavljuje na oglasnoj ploči Vlade Unsko-sanskog kantona i web stranici Vlade Unsko-sanskog kantona www.vladausk.ba.
Na nacrt rang liste aplikanata koji zadovoljavaju uvjete javnog poziva i aplikanata čije prijave su odbijene/odbačene, odnosno ne zadovoljavaju uvjete javnog poziva, aplikant može izjaviti prigovor, uz odgovarajući dokaz, u roku od pet dana od dana objavljivanja nacrta rang liste.
Prigovor razmatra ministar Ministarstva, nakon čega pisano obavještava podnosioca prigovora o donesenoj odluci.
Konačnu rang listu utvrđuje ministar i ista se objavljuje na oglasnoj ploči Vlade Unsko-sanskog kantona i web stranici Vlade Unsko-sanskog kantona.

Za sve dodatne informacije i pojašnjenja u vezi sa Javnim pozivom zainteresirani se mogu obratiti Ministarstvu za građenje, prostorno uređenje i zaštitu okoliša putem e-maila gradjenje@vladausk.ba.


                                                                                        MINISTAR
Edvin Odobašić, MA dipl.ing. arh.

